Σημαία της Γερμανίας

Η **[[σημαία]] της [[Γερμανία|Γερμανίας]]** είναι τρίχρωμη και αποτελείται από τρεις οριζόντιες λωρίδες ίδιων διαστάσεων. Τα χρώματα είναι μαύρο (πάνω), κόκκινο και χρυσό με τις αναλογίες 3:5.

## Ιστορικό
Τα χρώματα αυτά χρησιμοποιήθηκαν για πρώτη φορά κατά την διάρκεια των απελευθερωτικών πολέμων κατά του Ναπολέοντα Α΄ Βαναπάρτη, στο εθελοντικό στρατιωτικό σώμα «Λύτσοβ» (*Lützowsches Freikorps*). Επειδή το σώμα αυτό αποτελούνταν κυρίως από φοιτητές εθελοντές από όλα τα γερμανικά βασίλεια, υπήρχαν αναλόγως πολλές και διάφορες μορφές στρατιωτικών στολών μέσα στο σώμα. Ο μόνος τρόπος εξομοίωσης των στολών επομένως ήταν να βαφτούν μαύρες. Οι γιακάδες είχαν χρώμα κόκκινο και τα κουμπιά των στολών χρυσό. Σκοπίμως διαδόθηκε εκείνο το διάστημα ο λαϊκός θρύλος ότι τα χρώματα αυτά ήταν και τα χρώματα της Αγίας Ρωμαϊκής Αυτοκρατορίας του Γερμανικού Έθνους, για να δημιουργηθεί ενθουσιασμός στους γερμανούς στρατιώτες. 

Η σημαία αυτή υιοθετήθηκε από το παγγερμανικό κίνημα και έγινε δημοφιλής την δεκαετία του 1840, συμβολίζοντας την επιθυμία για ένωση των διαφόρων κρατιδίων σε ένα ενιαίο εθνικό κράτος, αλλά και την ελπίδα για δημοκρατικές μεταρρυθμίσεις. Για σύντομο διάστημα μετά την Επανάσταση του 1848, και την πρώτη προσπάθεια ίδρυσης μιας Γερμανικής Ομοσπονδίας, έγινε εθνική σημαία (1848-1852), αλλά περιέπεσε σε αφάνεια επί των ημερών της συντηρητικής Γερμανικής Αυτοκρατορίας. Με την ανακήρυξη της Δημοκρατίας της Βαϊμάρης το 1919, καθιερώθηκε ξανά ως εθνική σημαία. Με την άνοδο των Εθνικοσοσιαλιστών στην εξουσία, το 1933, θεωρούμενη ως σύμβολο της μισητής Δημοκρατίας της Βαϊμάρης, αντικαταστάθηκε από την σημαία με την σβάστικα. Μετά την πτώση του Γ' Ράιχ, η τρίχρωμη σημαία υιοθετήθηκε το 1949 και από τα δύο διάδοχα γερμανικά κράτη, την Ομοσπονδιακή Δημοκρατία της Γερμανίας (Δυτική Γερμανία) και την Λαϊκή Δημοκρατία της Γερμανίας (Ανατολική Γερμανία), αν και η τελευταία πρόσθεσε το εθνόσημό της το 1955, επιθυμώντας να τονίζει την ξεχωριστή της ταυτότητα.

Μετά την Επανένωση των Γερμανιών το 1990, η σημαία «μαύρο-κόκκινο-χρυσό» (*Schwarz-rot-gold*) είναι η επίσημη σημαία της Γερμανίας.

## Συμβολισμός
Τα τρία χρώματα της σημερινής σημαίας συνδέονται με τη δημοκρατία που ιδρύθηκε μετά το Δεύτερο Παγκόσμιο Πόλεμο και συμβολίζουν την ενότητα και την ελευθερία του γερμανικού λαού.  Τα χρώματα της σημαίας δεν είχαν καθοριστεί την περίοδο που καθιερώθηκε και έκτοτε έχουν αλλάξει. 

## Ιστορική εξέλιξη


Αρχείο:Flag of Germany.svg|Γερμανική Ομοσπονδία (μόνο το 1848)
Αρχείο:Flag of the German Empire.svg|Βορειογερμανική Ομοσπονδία (1867-1871)
Αρχείο:Flag of the German Empire.svg|Σημαία της ΓερμανίαςΓερμανική Αυτοκρατορία(1871-1918)
Αρχείο:Flag of Germany.svg|Σημαία της Γερμανίας Δημοκρατία της Βαϊμάρης (1919-1933)
Αρχείο:Flag of German Reich (1933–1935).svg|Σημαία της Γερμανίας,  Τρίτο Ράιχ (Από κοινού με τη σημαία με αυτήν του αγκυλωτού σταυρού,1933-1935)
Αρχείο:Flag of German Reich (1935–1945).svg|Σημαία της Γερμανίας, Τρίτο Ράιχ (1933-1945)
Αρχείο:Flag of Germany (1946-1949).svg|Σημαία αναγνώρισης γερμανικών εμπορικών πλοίων την περίοδο της συμμαχικής διοίκησης (1946-1950)
Αρχείο:Flag of East Germany.svg|Λαοκρατική Δημοκρατία της Γερμανίας (Ανατολική Γερμανία, 1956-1990)


## Σύγχρονες εκδοχές



Αρχείο:Flag of Germany (state).svg|20px Αρχείο:FIAV alternate.png Σημαία των Ομοσπονδιακών Γερμανικών Υπηρεσιών και των Ενόπλων Δυνάμεων Αναλογίες 3:5
Αρχείο:Naval ensign of Germany.svg|20px Σημαία των Γερμανικών Ναυτικών Δυνάμεων  Αναλογίες 3:5



## Παραπομπές



*